Sklep Splošnega sodišča (tretji senat) z dne 9. februarja 2018 – Arcofin e.a./Komisija

(Zadeva T‑711/14)

„Ničnostna tožba – Državne pomoči – Pomoč, ki jo je Belgija dodelila finančnim zadrugam skupine ARCO – Jamstvena shema, ki ščiti deleže fizičnih oseb, ki so družbeniki teh družb – Sklep o razglasitvi pomoči za nezdružljivo z notranjim trgom – Selektivna prednost – Ukrep, ki izkrivlja ali bi lahko izkrivljal konkurenco in vplival na trgovino med državami članicami – Ukrep za odpravo resne motnje v gospodarstvu države članice – Legitimno pričakovanje – Tožba, ki je delno očitno nedopustna in delno očitno brez pravne podlage“

1. Pomoči, ki jih dodelijo države–Pojem–Dodelitev prednosti prejemnikom–Jamstvena shema deležev registriranih zadrug, ki delujejo v finančnem sektorju–Vključitev (Člen 107 PDEU) (Glej točke 56, 57, 59, 62 in 63.)

2. Pomoči, ki jih dodelijo države–Pojem–Ukrep, ki zmanjša stroške podjetja–Jamstvena shema, ki ščiti deleže fizičnih oseb, družbenikov finančnih zadrug–Vključitev (Člen 107 PDEU) (Glej točke 76, 77 in 84.)

3. Pomoči, ki jih dodelijo države–Pojem–Selektiven predlagani ukrep–Jamstvena shema deležev registriranih zadrug, ki delujejo v finančnem sektorju–Vključitev (Člen 107 PDEU) (Glej točke od 102 do 105.)

4. Akti institucij–Obrazložitev–Obveznost–Obseg–Presoja obveznosti obrazložitve glede na okoliščine posameznega primera (Člen 296 PDEU) (Glej točko 113.)

5. Pomoči, ki jih dodelijo države–Vpliv na trgovino med državami članicami–Škodovanje konkurenci–Jamstvena shema deležev registriranih zadrug, ki delujejo v finančnem sektorju–Merila presoje (Člen 107(1) PDEU) (Glej točki 124 in 125.)

6. Pomoči, ki jih dodelijo države–Prepoved–Odstopanja–Pomoči, ki jih je mogoče šteti za združljive z notranjim trgom–Pomoči za odpravljanje resne motnje v gospodarstvu države članice–Diskrecijska pravica Komisije–Sodni nadzor–Meje (Člen 107(3)(b) PDEU) (Glej točko 139.)

7. Svoboda ustanavljanja–Svoboda opravljanja storitev–Kreditne institucije–Sistemih zajamčenih vlog–Direktiva 94/19–Področje uporabe–Polog–Pojem–Deleži registriranih zadrug, ki delujejo v finančnem sektorju–Izključitev (Direktiva Evropskega parlamenta in sveta 94/19, kakor je bila spremenjena z Direktivo2005/1, člen 1, točka 1, prvi odstavek) (Glej točko 145.)

8. Pomoči, ki jih dodelijo države–Vračilo nezakonite pomoči–Pomoč, dodeljena v nasprotju s procesnimi pravili člena 108 PDEU–Morebitno legitimno pričakovanje prejemnikov–Varstvo–Pogoji in meje (Člen 108(3) PDEU) (Glej točke 165 in 166.)

9. Ničnostna tožba–Fizične ali pravne osebe–Pravni interes–Sklep Komisije o ugotovitvi nezdružljivosti pomoči z notranjim trgom–Sklep, ki ovira plačilo zneskov, ki jih zagotavlja shema, ki ščiti finančne zadruge–Tožba finančne zadruge–Nedopustnost (Člen 263, četrti odstavek, PDEU) (Glej točke od 172 do 174.)

Predmet

Predlog na podlagi člena 263 PDEU za razglasitev ničnosti Sklepa Komisije 2014/686/EU z dne 3. julija 2014 o državni pomoči SA.33927 (12/C) (ex 11/NN), ki jo izvaja Belgija – Jamstvena shema, ki ščiti deleže posameznih članov finančnih zadrug (UL 2014, L 284, str. 53).

Izrek

1. Tožba se zavrže kot delno očitno nedopustna in delno očitno brez pravne podlage.